Kui jutt juba meediamaastikule kulges, siis eilse õhtul minu toast kostnud hüsteerilistes kõõksatustes on süüdi BBC sarja My Family 4. hooaja 14. episood. Selles nimelt esineb kaks eestlast, Arvo ja Jaak, kes räägivad hirmsasti rrr'i põristades ja pigem slaavi kui eesti aktsendiga, nad informeerivad ignorantseid juuresviibijaid uhkelt oma päritolust ja Tallinna "medieval glory'st", pahaselt meie kohutavast sovetiikkest, small-talkile reageerivad skeptiliselt ja kui keegi teatab, et teda absoluutselt ei koti, misasi või kus see Eesti on, siis muutub üks neist üliemotsionaalseks: "I like him, he's honest." Kui kuskil on ripakil pool purki õlut, siis soovitab eestlase kaine mõistus sellele päkad silma ajada, ja otse loomulikult on nad võimaluse avanedes otsekohe nõus kalkluses osalema. Mõelda vaid, kõik, mida ennasttäis britid teavad, on Tallinnas toimunud eurovisioon. Minu eneseuhkus riivata ei saanud, ma irvitasin koos brittidega.